Alaikäiset tärisivät ja kaatuilivat julkkispastorin rukoustapahtumassa Espoossa – Lapsiasia­valtuutettu: Hämmentävää, surullista, vakavaa

Suomeen on perustettu viime aikoina uusia karismaattisia seurakuntia, jotka korostavat muun muassa ihmeitä ja hengellisiä kokemuksia.

Guillermo Maldonado on yhdysvaltalainen pastori ja kirjailija, joka esiintyi toukokuussa Espoossa Metro Areenalla Nouse Suomi -tapahtumassa.­

”Fire!”

Areenallinen ihmisiä itkee, hurraa ja heiluttaa käsiään hurmoksessa, kun esiintymislavalla seisova mies huutaa mikrofoniin ylistyspuhetta. Musiikki soi kovalla. Lavalle nousee ihmisiä, osa on alaikäisiä. He itkevät ja vapisevat.

Mies on yhdysvaltalainen pastori Guillermo Maldonado. Hän ”kaataa” lavalla nuoria näyttävin elein. Kaatumisia tehostetaan ääniefektein.